stanford-oval/wikipedia huggingface dataset:
אלבינג (סיירת, 1914)

| --- | --- |

 תיאור כללי
 סוג אונייה:  סיירת קלה
 צי:  הצי הקיסרי הגרמני
 דגל הצי:  
 סדרה:  פילאו
 ציוני דרך עיקריים
 מספנה:  Schichau-Werke 
 תחילת הבנייה:  1913
 הושקה:  21 בנובמבר 1914
 תקופת הפעילות:  4 בספטמבר 1915 – 1 ביוני 1916 (272 ימים)
 אחריתה:  הוטבעה בקרב יוטלנד
 מלחמות וקרבות:  מלחמת העולם הראשונה 
 מידות
 הֶדְחֶק:  סטנדרטי: 4,390 טון, מקסימלי: 5,252 טון
 אורך:  135.3 מ'
 רוחב:  13.6 מ'
 שוקע:  5.98 מ'
 נתונים טכניים
 מהירות:  27.5 קשר (50.9 קמ"ש)
 גודל הצוות:  442
 טווח שיוט:  8,000 ק"מ
 הנעה:  10 דוודי קיטור, 30,000 כוחות סוס,  המניעים 2 מדחפים
 אמצעי לחימה
 שריון:  סיפון – 80 מ"מ   מגדל הניווט – 75 מ"מ
 חימוש:  8 תותחים 150 מ"מ (5.9 אינץ')    2 תותחים 88 מ"מ (3.5 אינץ')   2 צינורות טורפדו 500 מ"מ (19.7 אינץ')   120 מוקשים
 
אלבינג (בגרמנית: SMS Elbing) הייתה סיירת קלה שהוזמנה על ידי הצי הרוסי הקיסרי תחת השם אדמירל נבלסקוי ממספנת Schichau-Werke בדנציג ב-1913. לאחר פרוץ מלחמת העולם הראשונה, הוחרמה האונייה באוגוסט 1914 והושקה ב-21 בנובמבר 1914 בשם "אלבינג". הייתה לה אונייה אחות אחת, פילאו, האונייה הראשונה בסדרה שלהם. האונייה הוכנסה לצי הים הפתוח בספטמבר 1915. היא הייתה חמושה בסוללה ראשית של שמונה תותחי SK L/45 בקוטר 15 ס"מ ומהירותה המרבית הייתה 27.5 קשרים (50.9 קמ"ש).
"אלבינג" השתתפה רק בשני קרבות גדולים במהלך הקריירה שלה. הראשון, הפגזת ירמות' ולואוסטופט, התרחש באפריל 1916; שם, היא נלחמה לזמן קצר בכוח הארוויץ' הבריטי. חודש לאחר מכן, היא השתתפה בקרב יוטלנד, שם השיגה את הפגיעה הראשונה של הקרב. היא הייתה מעורבת בכבדות בקרבות המבולבלים בלילה שבין 31 במאי ל-1 ביוני, ומעט אחרי חצות היא נפגעה בטעות על ידי אוניית המערכה פוזן, שקרעה חור בגוף האונייה. ההצפה השביתה את מנועי האונייה ואת הגנרטורים החשמליים, והפכה אותה לחסרת יכולת תנועה וללא חשמל. בסביבות השעה 02:00 הורידה סירת טורפדו גרמנית את רוב צוותה, ושעה לאחר מכן חולצו אנשי הצוות הנותרים מהאונייה; הם נמלטו בסירות ההצלה של האונייה ולאחר מכן נאספו על ידי ספינת קיטור הולנדית.
תכנון

אורכה הכולל של "אלבינג" היה 135.3 מטר (444 רגל) והיא הייתה ברוחב של 13.6 מטר (45 רגל) והיה לה שוקע של 5.98 מטר (19.6 רגל) מקדימה. הדחק האונייה היה 5,252 טון במעמס מלא. מערכת ההנעה שלה כללה שתי טורבינות קיטור של מארין המניעות שני מדחפים באורך 3.5 מטר (11 רגל). הם תוכננו לתת 30,000 כוחות סוס (22,000 קילוואט). אלה הופעלו על ידי שישה דוודי צינורות מים מוסקים בפחם של Yarrow, וארבעה דוודי Yarrow מוסקים בדלק. אלה העניקו לאונייה מהירות מרבית של 27.5 קשרים (50.9 קמ"ש). "אלבינג" נשאה 620 טון של פחם, ועוד 580 טון של דלק שהעניקו לה טווח של כ-4,300 מיילים ימיים (8,000 ק"מ) במהירות של 12 קשרים (22 קמ"ש). ל"אלבינג" היה צוות סטנדרטי של 21 קצינים ו-421 מלחים, אם כי הצוות הורחב בזמן מלחמה.
הספינה הייתה חמושה בשמונה תותחי 15 ס"מ (5.9 אינץ') SK L/45 במעמדים בודדים. שניים הוצבו זה לצד זה קדימה על המצודה, ארבעה היו ממוקמים באמצע האונייה, שניים משני הצדדים, ושניים זה לצד זה מאחור. היא גם נשאה ארבעה תותחי נ"מ 5.2 ס"מ (2 אינץ') SK L/55, אם כי אלו הוחלפו בזוג תותחי נ"מ 8.8 ס"מ (3.5 אינץ') SK L/45. היא הייתה מצוידת גם בזוג צינורות טורפדו 50 סנטימטרים (19.7 אינץ') המותקנים על הסיפון. היא גם יכלה לשאת 120 מוקשים. במגדל הניווט היו דפנות בעובי 75 מ"מ (3 אינץ'), והסיפון היה מכוסה בלוח שריון בעובי עד 80 מילימטרים (3.1 אינץ').
היסטוריית שירות

אלבינג הוזמנה על ידי הצי הרוסי הקיסרי כאדמירל נבלסקוי ממספנת שיכו-וורקה בדנציג. היא הונחה ב-1913, נתפסה על ידי הצי הגרמני ב-5 באוגוסט 1914, ושמה שונה ל"אלבינג". היא הושקה ב-21 בנובמבר 1914, ולאחר מכן החלו עבודות ההתארגנות. היא נכנסה לשירות בצי הים הפתוח ב-4 בספטמבר 1915.
לאחר כניסתה לשירות, אלבינג הוקצתה לקבוצת הסיור II, אשר פעלה בדרך כלל לצד סיירות המערכה של קבוצת הסיור הראשונה. המבצע הגדול הראשון שלה היה הפגזת ירמות' ולואוסטופט ב-24–25 באפריל. במהלך הגישה ללואוסטופט, אלבינג ורוסטוק הבחינו בכוח הארוויץ', שייטת של שלוש סיירות קלות ושמונה עשרה משחתות, מתקרבים למערך הגרמני מדרום בשעה 04:50. קונטר-אדמירל פרידריך בודיקר, המפקד הגרמני, הורה בתחילה לסיירות המערכה שלו להמשיך בהפגזה, בעוד אלבינג וחמשת הסיירות הקלות האחרות התרכזו כדי להעסיק את כוח הארוויץ'. בסביבות השעה 05:30 התעמתו הכוחות הקלים הבריטיים והגרמנים, וירו בעיקר לטווחים ארוכים. סיירות המערכה הגיעו למקום בשעה 05:47, מה שגרם לטייסת הבריטית לסגת במהירות גבוהה. סיירת קלה ומשחתת ניזוקו לפני שבודיקר הפסיק את הקרב לאחר שקיבל דיווחים על צוללות באזור.
אלפנט (אלבום)

אלפנט הוא אלבומו היחיד של יוסי אלפנט, אשר יצא בשנת 1991.
האלבום החל כדמו לאלבומו של אלפנט שנפטר טרם הושלמה מלאכת ההקלטה. שותפו של אלפנט המפיק יואב שדמה קיבץ נגנים והשלים את הקלטת האלבום מספר חודשים מאוחר יותר. התאמת המוזיקאים לשירי האלבום ורשימת הקרדיטים לכל אחד ואחד נקראת כליהוק אנושי מעניין המלהטט בין סגנונות מוזיקליים שונים. בין הנגנים אפשר למצוא מוזיקאים מתחומי מוזיקה שונים שלכולם הייתה נגיעה כזו או אחרת בחייו ויצירתו של אלפנט לאורך השנים. השירים באלבום כולם, למעט "נופל מדמם" שנכתב על ידי אורן אליעזרי, נכתבו והולחנו על ידי יוסי אלפנט בעצמו.
רשימת השירים

איך כש... (4:55)
חפפהו וחשדהו (2:25)
דרך היום (3:17)
נופל מדמם (3:28)
שיר הדביל (4:27)
סוזן (3:40)
רחוב 60 (3:32)
יום לפני הסוף (מחכה לשמש) (4:44)
באים אותך לקחת (סוסים) (4:34)
אבוד (5:31)
נופל מדמם (5:40)
דומיה (2:00)
משתתפים באלבום

יוסי אלפנט - גיטרה אקוסטית, גיטרה חשמלית, קולות
יואב שדמה - מפיק, טכנאי הקלטה ומיקס, מעבד, כלי הקשה, גיטרה חשמלית, תכנות תופים, קולות
אהוד בנאי - גיטרה חשמלית, מפוחית-פה
ז'אן ז'אק גולדברג - תופים
ז'אן פול זימבריס - תופים, כלי הקשה
עופר הררי - תופים
ארקדי דוכין - סינטיסייזר
ברי סחרוף - גיטרה אקוסטית, גיטרה חשמלית
גיל מנדלשטס - בס
גיל סמטנה - בס, קולות רקע
דורון פיקר - אקורדיון, קלידים
יהודה עדר - גיטרה חשמלית
עובד אפרת - גיטרה אקוסטית, בס
אורן אליעזרי - גיטרה
רונן תורג'מן - תופים
שפי ישי - קלידים
גדי פוגטש - כינור
ורד קלפטר - קולות רקע
יסמין קדר - קולות רקע
אייל קצב - קולות רקע
הראלה בר - קולות רקע
אלימור זילברמן - קולות רקע
איפה את (שיר של נתן גושן)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
איפה את הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-20 ביוני 2011, כסינגל שני מתוך אלבום הבכורה של נתן גושן.
רקע וכתיבה

השיר נכתב והולחן על ידי נתן גושן והופק על ידי לואי להב, בדומה לשאר שירי האלבום. השיר הוא בסגנון הפופ רוק, המאפיין שירים נוספים מהאלבום.
הסינגל עצמו סוקר על ידי יוסי חרסונסקי, שציין את השיר בחיוב והעניק לו שלושה כוכבי זהב וחצי מתוך חמישה.
וידאו קליפ

הווידאו קליפ הנלווה שצולם לשיר, בוים על ידי דורון קאופמן והועלה לערוץ היוטיוב של גושן ב-5 באוקטובר 2011.
נכון לפברואר 2020, מונה הצפיות של הקליפ עומד על כ-1.2 מיליון.
מיקומי שיא

|   ‏‏‏  מצעדים שבועיים (2011)> מדינה |   ‏‏‏  מצעדים שבועיים (2011)> מצעד |   ‏‏‏  מצעדים שבועיים (2011)> מיקום שיא |   ‏‏‏  מצעדים שבועיים (2011)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדים שנתיים (2011)> מדינה |   ‏‏‏  מצעדים שנתיים (2011)> מצעד |   ‏‏‏  מצעדים שנתיים (2011)> מיקום שיא |   ‏‏‏  מצעדים שנתיים (2011)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 8 |  |
|  ישראל | רשת ג' | 13 |  |
הערות שוליים

↑  יוסי חרסונסקי, נתן גושן, איפה את, באתר יוסמיוסיק
1 2  נתן גושן איפה את קליפ Natan Goshen, נבדק ב-2020-02-12
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |
אלבין מלישיאק

| --- | --- |

 לידה:  12 ביוני 1917 Kocoń, רפובליקת פולין 
 פטירה:  16 ביולי 2011 (בגיל 94) קרקוב, רפובליקת פולין 
 מקום קבורה:  Salwator Cemetery 
 מדינה:  פולין 
 מקצוע:  בישוף קתולי, כומר קתולי, תאולוג 
 מידע חסיד אומות העולם
 פרסים והוקרה:  חסיד אומות העולם (21 בנובמבר 1993)  מפקד במסדר פולוניה רסטיטוטה (10 באוקטובר 2007)  אזרח לשם כבוד של קרקוב (2005)  הצלב הגדול של מסדר פולוניה רסטיטוטה (14 במאי 2010) 
 קישורים חיצוניים
 יד ושם:  אלבין מלישיאק
 
אלבין מלישיאק (בפולנית: Albin Małysiak;‏ 1917, קוקון ‏ – 2011, קרקוב) היה בישוף פולני קתולי וחסיד אומות העולם.
קורות חייו

מלישיאק סיים בשנת 1936 את לימודיו במכון התאולוגי המיסיונרי של קרקוב (Instytut Teologiczny Księży Misjonarzy) והצטרף לקהילת המיסיון (אנ') - קהילה קתולית שפעלה בפולין ובליטא. עקב פלישת גרמניה לפולין בשנת 1939 התעכבה הסמכתו לכהונת כומר, ובמאי 1941 הוסמך והחל להיות כומר בקרקוב.
קורות חייו > פעולותיו להצלת יהודים בפולין הכבושה

לאחר כיבוש פולין על ידי גרמניה היו הכומר מלישיאק והנזירה ברוניסלבה וילמסקה (Bronisława Wilemska) מנהליו של בית אבות שבו חיו גם בעלי מוגבלות שכלית התפתחותית. במעון זה שכנו גם חמישה יהודים. מלישיאק ווילמסקה סיפקו ליהודים אלה מסמכי זהות מזויפים, מזון וביגוד. את פעילותם להצלת יהודים נימק האב מלישיאק בנימוקים הומניטריים ודתיים.
באביב 1944 נעצרו כל דיירי בית האבות וכל העובדים בו, וגורשו על ידי הגרמנים לשצ'אבניקה (אנ') שבמחוז נובי סונץ' בדרום פולין. חמישה היהודים בעלי תעודות הזהות המזויפות היו גם הם בין המגורשים, אך איש מבין דיירי בית האבות, אנשי הצוות המגורשים וכן תושבי שצ'אבניקה שידעו על היהודים המוסווים לא הסגירו אותם. זאת למרות שבשכונה שבה התגוררו המגורשים הייתה גם תחנת משטרה גרמנית.
קורות חייו > לאחר המלחמה

לאחר המלחמה היה מלישיאק כומר בטרנוב. הוא המשיך את לימודיו באוניברסיטה היגלונית והוכר בתור דוקטור לתאולוגיה. הוא ניהל מספר מוסדות תאולוגיים בקרקוב והיה ראש כנסיית מרי (Parafia Najświętszej Maryi Panny z Lourdes w Krakowie) בקרקוב וכן הבישוף של קרקוב - תפקיד אליו הוסמך על ידי יוחנן פאולוס השני. מלישיאק פרש מכהונתו בשנת 1993.
הנצחה

בשנת 1993 הכיר יד ושם במלישיאק בתור חסיד אומות העולם. כעבור שנתיים הכיר יד ושם בנזירה ברוניסלבה וילמסקה בתור חסידת אומות העולם.
אלפנך

| --- | --- |
סמל אלפנךסמל אלפנך

תחנת המוצא של רכבת גלגלי השיניים התלולה בעולם המובילה להר פילאטוס
 מדינה:  שווייץ שווייץ
 קנטון:  אובוולדן אובוולדן
 שפה רשמית:  גרמנית
 שטח:  53.8 קמ"ר
 גובה:  464 מטרים
 אוכלוסייה:  ‏
  ‑ בכפר:  6,031 (31 בדצמבר 2018)
  ‑ צפיפות:  110 נפש לקמ"ר (2014)
 קואורדינטות:  46°56′0″N 8°16′0″E﻿ / ﻿46.93333°N 8.26667°E﻿ / 46.93333; 8.26667
 אזור זמן:  UTC +1
 http://www.alpnach.ch/de/
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.אלפנך(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.אלפנך(למפת אובוולדן רגילה) סרנן קרנס אנגלברג גיזוויל לונגרןאלפנך(למפת אובוולדן מוגדלת) סרנן קרנס אנגלברג גיזוויל לונגרןאלפנך  he tabBackground:;tabBorder:#aaa;defaultTab:0;
אלפנך (בגרמנית: Alpnach) הוא כפר בקנטון אובוולדן שבשווייץ. שטחו המוניציפלי כולל את הכפרים אלפנך דורף, אלפנך שטט ושוריד.
היסטוריה

הכפר מוזכר לראשונה במקור משנת 870 לערך בשם Alpenacho.
שטח הכפר, נכון ל-2006 הוא 53.8 קמ"ר. מתוכם 32.1% משמשים למטרות חקלאיות, 54.1% מיוערים, 5% הוא שטח מיושב או משמש לדרכים ו-8.9% הוא שטחי נהרות קרחונים הוא הרים.
היישוב ממוקם על הרמות שמעל שני נחלים, השלייר הגדול והשלייר הקטן. במהלך אמצע המאה ה-19 היה הכפר יישוב ליניארי ובמאה ה-20 הוא התרחב והיה ליישוב בלתי מתוכנן וצפוף שנבנה סביב לכיכר המרכזית.
נכון לסוף שנת 2014 מונה אוכלוסיית הכפר 5,384 תושבים.
את הכפר משרתות שתי תחנות רכבת הנמצאות על קו ברינינג העובר בו בדרכו מלוצרן לאינטרלאקן. כמו יוצאת מן הכפר הרכבת אל הר פילאטוס, שהיא רכבת גלגלי השיניים התלולה בעולם והוא מקושר בקו שיט המספק אמצעי תחבורה חלופי מלוצרן אל היישובים על חופה של ימת ארבעת הקנטונים. אטרקציות נוספות בכפר הם שרידי אחוזה רומית ובית דפוס המופעל ידנית.
הערות שוליים

↑  הערך אלפנך במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
↑  משרד הסטטיסטיקה הפדרלי של שווייץ
| --- | --- |
בקרת זהויות :  GND: 4001352-2  HDS: 000740  MusicBrainz: 98142478-4472-4df7-b265-d3fef315c676  VIAF: 236775483   WorldCat (עם VIAF): 236775483
אלבינאס ז'וקאוסקאס

| --- | --- |

 לידה:  25 בינואר 1912 Bubele, רפובליקת פולין 
 פטירה:  10 באוגוסט 1987 (בגיל 75) וילנה, ברה"מ 
 מדינה:  ליטא 
 מקום לימודים:  Vilnius Vytautas Magnus Gymnasium, אוניברסיטת ורשה 
 שפות היצירה:  ליטאית 
 סוגה:  שירה 
 תקופת הפעילות:  מ-1927 
 פרסים והוקרה:  עיטור אות הכבוד  בפסקה זו 3 רשומות נוספות שטרם תורגמו 
 
אלבינאס ז'וקאוסקאס (בליטאית: Albinas Žukauskas;‏ 25 בינואר 1912 – 10 באוגוסט 1987) הוא משורר, פרוזאי, עיתונאי, עורך ומתרגם ליטאי.
קורות חיים

אלבינאס ז'וקאוסקאס נולד במשפחת איכרים ליטאים בכפר בובלה (בובליאי), על יד סייני, באזור פודלסיה בפולין, אז באימפריה הרוסית, קרוב לגבול הנוכחי בין פולין ובין ליטא. 
את לימודי התיכון סיים בגימנסיה הליטאית "ויטאוטאס הגדול" בווילנה, אז בפולין, ובין השנים 
1935–1939 למד משפטים ועיתונאות באוניברסיטת וילנה ובבית הספר לעיתונאות בוורשה. בין השנים 1940–1941 ערך עת העיתון Vilniaus balsą ("קולה של וילנה").
בין השנים 1948–1953 היה עורך ראשי של ההוצאה לאור הליטאית לספרות "ו.א.ג.א.", ובין השנים 1953–1959 עבד כעורך באולפני הקולנוע בווילנה וניהל את מחלקת התסריטים.
בין השנים 1965–1972 ניהל את הקרן הליטאית לספרות.
פעילותו הספרותית

אלבינאס ז'וקאוסקאס החל לפרסם שירים בשנת 1928. בשנת 1938 הוא פרסם ספר שירים ראשון שכלל איורים של ולאדס דרמה.
בשנים 1971–1973 ז'וקאוסקאס נמנה עם אותם המשוררים אשר הצליחו לפרסם שירים שכבר פרצו את מחסומי הריאליזם הסוציאליסטי ששלט בכיפה עד אז בליטא תחת השלטון הסובייטי. 
ז'וקאוסקאס בלט גם בהעברת כמה מהאגדות הליטאיות לשפת השירה.
יצירות

קובצי שירים:
Ilgosios varsnos 1962 (תלמים ארוכים)
Sunkus džiaugsmas 1969 (שמחה כבדה)
Atodangos 1971 (החשיפה)
Sangrąžos 1973
פרסים ואותות כבוד

חתן פסטיבל "אביב השירה" – 1974 בשביל קובץ השירים Sangrąžos
איבון גודאר

איבון גודאר (בצרפתית: Yvonne Godard; ‏ 3 במרץ 1908 – 22 בספטמבר 1975) הייתה שחיינית צרפתייה. אלופת אירופה (פריז 1931) במשחה ל-100 מטר חופשי ושיאנית עולם במשחה ל-800 מטר חופשי.
ביוגרפיה

גודאר נולדה וגדלה בדואי (אנ'). אביה לימד אותה לשחות בהיותה בת 6. היא פונתה מהעיר לאחר פרוץ מלחמת העולם הראשונה. היא נפצעה מרסיס ונילקחה לכנסייה להבראה.
ביוגרפיה > 1931 > שיאנית עולם

בתחרות שנערכה בפריז, ב-23 ביולי 1931 היא קבעה במשחה ל-800 מטר חופשי שיא עולם חדש של 12:18.8 דקות.
ביוגרפיה > 1931 > אלופת אירופה

באליפות אירופה שנערכה בפריז, צרפת באוגוסט אותה שנה היא זכתה בשתי מדליות, זהב וארד. מדליית זהב במשחה ל-100 מטר חופשי בתוצאה של 1:10.0 דקות, לפני וילי דן אודן מהולנד (1:11.8 דקות) וג'ויס קופר מבריטניה (1:12.0 דקות). מדליית ארד במשחה ל-400 מטר חופשי בתוצאה של 5:55.4 דקות, אחרי מארי בראון מהולנד (5:42.0 דקות) וג'ויס קופר (5:54.0 דקות).
ביוגרפיה > 1931 > תאונת דרכים

בסוף אותה שנה עברה תאונת דרכים קשה. היא נפגעה בבטנה וסבלה מקשיי עיכול.
ביוגרפיה > 1932

באולימפיאדת לוס אנג'לס שנערכה באוגוסט היא סיימה במקום חמישי במשחה ל-400 מטר חופשי בתוצאה של 5:54.4 דקות ובמקום תשיעי במשחה ל-100 מטר חופשי בתוצאה של 1:14.1 דקות, בשלב המוקדמות היא קבעה תוצאה של 1:12.2 דקות.
בנובמבר אותה שנה היא נפצעה בתאונת דרכים נוספת, בברצלונה, שבה שברה את הצלעות ואיבדה 2 ליטר דם. היא שכבה בבית החולים עד סוף דצמבר.
לאחר מכן פרשה מספורט תחרותי.
חיים אישיים

ב-1933 החלה ללמוד לטוס והשיגה רישיון טיסה ב-1935. במהלך מלחמת העולם השנייה היא טסה. היא אחות במקצועה .
הנצחה

בדצמבר 2019 נחנכה בריכת שחייה ברובע ה-20 של פריז, על שמה.
ראו גם

התפתחות שיא העולם במשחה ל-800 מטר חופשי
אינדר קומאר גוג'ראל

אינדר קומאר גוג'ראל (בפנג'אבי: ਇੰਦਰ ਕੁਮਾਰ ਗੁਜਰਾਲ; ‏4 בדצמבר 1919 – 30 בנובמבר 2012) היה פוליטיקאי הודי שכיהן כראש ממשלת הודו ה-12 מאפריל 1997 עד מרץ 1998.
ביוגרפיה

אינדר קומאר גוג'ראל נולד ב-4 בדצמבר 1919 בכפר פארי דרווזה בפנג'אב שבהודו הבריטית (היום בפנג'אב, פקיסטן), למשפחה הינודאית.
הוא למד במספר מכללות המסונפות לאוניברסיטת פנג'אב בלאהור, והיה חבר באגודות הסטודנטים. בתקופה זו הצטרף למפלגה קומוניסטית של הודו. הוא נעצר ב-1942 בידי הבריטים עקב מעורבותו בתנועת צאו מהודו.
לאחר חלוקת הודו ב-1947 עזבה משפחתו של גוג'ראל את לאהור ועברה להודו.
לגוג'ראל הייתה חיבה לשירה באורדו.
קריירה פוליטית

גוג'ראל החל את פעילותו הפוליטית עם היבחרו לסגן נשיא הוועדה המוניציפלית של ניו דלהי ב-1958, משרה בה החזיק עד 1968.
ב-1964 הצטרף גוג'ראל לקונגרס הלאומי ההודי, ונבחר מטעמה לרג'יה סבהה. גוג'ראל היה מקורב לאינדירה גנדי, ומונה על ידה לשר בממשלותיה מ-1967 עד 1975, אז הודח מתפקידו כשר התקשורת לאחר שהתפרסם כי נערך מעקב אחר קווי הטלפון של אינדריה גנדי. ב-1967 מונה לשגריר הודו בברית המועצות, תפקיד בו החזיק עד 1980.
לאחר סיום כהונתו כשגריר עזב גוג'ראל את מפלגת הקונגרס, כשהוא נהיה למבקר חריף של אינדריה ורג'יב גנדי, והצטרף לג'נטה דאל עם הקמתה בשלהי שנות השמונים. הוא נבחר ללוק סבהה מטעמה בבחירות ב-1989, ומונה לשר החוץ בממשלת ו. פ. סינג.
במהלך כהונתו הראשונה כשר החוץ נמתחה עליו ביקורת לאחר שחיבק את סאדם חוסיין בפומביי, צעד שנתפס עמדה פרו-עיראקית לאחר הפלישה העיראקית לכווית.
גוג'ראל מונה בשנית לשר החוץ של הודו בממשלת ה. ד. דווה גאודה מ-1996, ובמסגרת כהונתו הביא להתחממות ביחסי הודו–פקיסטן ויחסי הודו–סין והביא לחתימת הסכם לחלוקת משאבי מים עם בנגלדש.
ראש ממשלת הודו

ב-21 באפריל 1997 הושבע גוג'ראל לראש ממשלת הודו ה-12, כשהוא מחליף את ה. ד. דווה גאודה כראש הממשלה מטעם החזית הלאומית, לאחר שמפלגת הקונגרס הודיעה על משיכת תמיכתה-מבחוץ בממשלתו של גאודה, בניסיון להקים ממשלה בהנהגתה. ממשלתו של גוג'ראל הסתמכה על אותו מבנה קואליציוני עליו הסתמכה ממשלת גאודה.
בתחילת כהונתו החזיק גם בתפקיד שר האוצר, אותו שמר לצ'ימבאר, שהצטרף לממשלה ב-1 במאי
ממשלתו של גוג'ראל התמוטטה והוא התפטר ב-29 בנובמבר 1997, לאחר שהקונגרס הלאומי ההודי משכה את תמיכתה מהממשלה, לאחר שדו"ח חקירה של ממשלת הודו טען כי דראווידה מונטרה קזגאם, אחת המפלגות החברות בקואליציה של גוג'ראל, הייתה מעורבת בהתנקשות ברג'יב גנדי ב-1991. הקונגרס דרשה כי גוג'ראל ידיח את המפלגה מהקואליציה, וגוג'ראל טען כי הראיות נגדה חלושות וסירב.
למרות התפטרותו, המשיך גוג'ראל לשמש כראש ממשלת מעבר עד לאחר הבחירות שנערכו בפברואר 1998 והשבעת אטאל ביהארי ואג'פאיי לראש ממשלת הודו ב-19 במרץ 1998.
לאחר כהונתו כראש ממשלה

בבחירות ב-1998 נבחר גוג'ראל ללוק סבהה מטעם מחוז בחירה בפנג'אב, אך לא נבחר מחדש בבחירות ב-1999.
גוג'ראל מת ב-30 בנובמבר 2012, ארבעה ימים קודם יום הולדתו ה-93.
חיים אישים

אינדר קומאר גוג'ראל התחתן עם שילה גוג'ראל ב-1950 ונולדו להם שני בנים, נארש גוג'ראל שכיהן כחבר ברגג'יה סבהה, ווישל גוג'ראל.
הערות שוליים

1 2  Inditn PM nurtures roots in Pakistan, New Straits Times, ‏12 במאי 1997 (באנגלית)
1 2 3  Shri Inder Kumar Gujral, משרד ראש ממשלת הודו (באנגלית)
1 2 3 4  Alka Lahori Handoo, Man who has left his mark on India's foregin raletions, New Straits Times, ‏23 באפריל 1997 (באנגלית)
1 2 3  New man will move stile of PM's office from field to study, The Nation, ‏21 באפריל 1997 (באנגלית)
↑  Gujral calld to form govt in India, The Nation, ‏21 באפריל 1997 (באנגלית)
↑  Gujral prommisess business as usual, New Straits Times, ‏22 באפריל 1997 (באנגלית)
↑  Turmoil claims another coalition in India, The Register-Guard, ‏29 בנובמבר 1977 (באנגלית)
| --- | --- |
בקרת זהויות :  GND: 120574608  ISNI: 0000 0000 8159 674X  LCCN: n97922244  NTA: 291915264  SUDOC: 104746882  VIAF: 79438890   WorldCat (עם VIAF): 79438890
אלפנטיאזיס

| --- | --- |

רגליים מנופחות כתוצאה מאלפנטיאזיס טרופית (טפילית)
 תחום:  אנגיולוגיה 
 גורם:  אלפנטיאזיס, elephantiasis nostras, podoconiosis 
 טיפול:  איברמקטין 
 קישורים ומאגרי מידע
 MeSH:  D004604
 
אלפנטיאזיס (בעברית: פיילת) היא התארכות והתקשות של הגפיים או חלקי הגוף כתוצאה מהתנפחות רקמות. היא מתאפיינת בבצקת, גדילת-יתר, לייפת עורית ותת-עורית בעקבות חסימה בכלי הלימפה. המחלה עלולה להשפיע על איברי המין. המונח "אלפנטיאזיס" משמש לעיתים קרובות לפילאריאזיס לימפטית (פיילת טרופית), אלפנטיאזיס הנגרמת כתוצאה מתולעים טפילות, אך במשמעו הרחב עשוי לכלול מגוון מחלות של גדילת-יתר של איברי הגוף.
גורמים

כמה מהגורמים לאלפנטיאזיס:
אלפנטיאזיס נוסטרס (Elephantiasis nostras (אנ')) כתוצאה מדלקת מתמשכת בכלי הלימפה.
פילאריאזיס לימפטית הנגרמת על ידי מספר טפילים. למעלה מ-120 מיליון אנשים, רובם באפריקה ובדרום-מזרח אסיה חולים בה.
Nonfilarial elephantiasis (אנ') מחלה במערכת החיסון המשפיעה על כלי הלימפה.
Leishmaniasis (אנ'), מחלה טפילית
בצקת לימפטית בדרגה 3, כתוצאה מסרטן השד
אלפנטיאזיס של איברי המין כתוצאה מלימפוגרנולומה ונראום[דרוש מקור]
תסמונת פרוטאוס, מחלה גנטית[דרוש מקור]
גורמים נוספים כוללים:
זיהום Streptococcus חוזרני
Lymphadenectomy, פרוצדורה רפואית שכוללת הסרת בלוטות לימפה
פגמים מולדים
Pretibial myxedema (אנ')
הערות שוליים

↑  פַּיֶּלֶת במילון רפואה (תשנ"ט), באתר האקדמיה ללשון העברית
↑  "Definition of ELEPHANTIASIS". www.merriam-webster.com (באנגלית). נבדק ב-2018-06-28.
1 2 3 4 5 6 7 8  "elephantiasis", The Free Dictionary, נבדק ב-2018-06-28
↑  Fang-Yih Liaw et al, Elephantiasis nostras verrucosa, Canadian Family Physician, 2012
↑  Carlson, Emily (27 במרץ 2013). "Taking the 'Bite' Out of Vector-Borne Diseases - Inside Life Science Series - National Institute of General Medical Sciences". publications.nigms.nih.gov. נבדק ב-29 בנובמבר 2016. {{cite web}}:  (עזרה)
↑  Geleta Geshere Oli et al, Parasitological, serological, and clinical evidence for high prevalence of podoconiosis (non-filarial elephantiasis) in Midakegn district, central Ethiopia, Trop Med Int Health, 2012
↑  "Lymphedema". National Cancer Institute. 29 במאי 2015. נבדק ב-29 בנובמבר 2016. {{cite web}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אנטולי טורקונוב

| --- | --- |

 לידה:  26 באוגוסט 1950 (בן 74) מוסקבה, ברה"מ 
 ענף מדעי:  היסטוריה, מדע המדינה, לימודי קוריאה 
 מקום מגורים:  מוסקבה 
 מקום לימודים:  המכון הממלכתי ליחסים בין-לאומיים של מוסקבה (1972) 
 מוסדות:  המכון הממלכתי ליחסים בין-לאומיים של מוסקבה 
 פרסים והוקרה:  עיטור הכבוד של הפדרציה הרוסית  Order of friendship  עיטור אות הכבוד  צלב המפקדים של מסדר ההצטיינות של הרפובליקה ההונגרית  מפקד עם כוכב במסדר ההערכה של הרפובליקה של פולין  מדליית זהב על שם לב ניקולייב  מסדר כוכב הקוטב  מסדר הידידות  אות מסדר הידידות  מסדר השמש העולה  קצין בלגיון הכבוד  מסדר דוסטיק, דרגה 2  פרס דמידוב  מסדר ההערכה של הרפובליקה של פולין  קצין במסדר כוכב איטליה  מסדר הידידות של וייטנאם  אות משרד החוץ הרוסי "לתרומה לשיתוף פעולה בינלאומי"  מסדר ההצטיינות של הרפובליקה ההונגרית  מדליה להנצחת 100 שנים להולדתו של לנין  מסדר הדקל האקדמי  אזרחות כבוד של מחוז מוסקבה  העיטור על השירות למען המולדת דרגה שנייה  תעודת ההערכה של ממשלת הפדרציה הרוסית  מדליה להנצחת 70 שנים לניצחון במלחמת המולדת הגדולה 1941-1945  מדליה להנצחת 1000 שנים לייסוד קאזאן  מסדר הנסיך הקדוש דניאל של מוסקבה, דרגה 3  מפקד עם כוכב במסדר ההערכה של הרפובליקה של פולין  מסדר דוסטיק, דרגה 1  מדליית "20 שנים לעצמאות רפובליקת קזחסטן"  מסדר סרגיוס הקדוש מראדונז', דרגה 2  עיטור אלכסנדר נבסקי  עיטור הידידות (רוסיה)  עיטור מסדר המולדת דרגה שלישית  עיטור אות הכבוד הארמני  מדליה להנצחת 60 שנים לניצחון במלחמת המולדת הגדולה 1941–1945  קצין במסדר הדקל האקדמי  מסדר דנאקר  מסדר סרגיוס הקדוש מראדונז'  מדלייה להנצחת 300 שנה לצי הרוסי  מדליה להנצחת 850 שנים לייסוד מוסקבה  מפקד עם כוכב במסדר ההערכה של הרפובליקה של פולין  פרס ממשל רוסיה הפדרלית  תעודת כבוד נשיאותית של הפדרציה הרוסית  Prize of the Government of the Russian Federation in the field of education  מסדר ההצטיינות בשירות הדיפלומטי של דרום קוריאה  אות כבוד לעובד של השירות הדיפלומטי של הפדרציה הרוסית  מסדר הנסיך הקדוש דניאל של מוסקבה, דרגה 2  בפסקה זו רשומה אחת נוספת שטרם תורגמה 
 torkunov.mgimo.ru
 
אנטולי וסילייביץ' טורקונוב (ברוסית: Анатолий Васильевич Торкунов; נולד ב-26 באוגוסט 1950) הוא דיפלומט סובייטי-רוסי, חוקר יחסים בינלאומיים ויושב ראש דירקטוריון הערוץ הראשון ברוסיה.
רקטור המכון ליחסים בינלאומיים, חבר האקדמיה הרוסית למדעים ובקולגיום של משרד החוץ של רוסיה. הוא משמש כיו"ר איגוד האו"ם ברוסיה. מאז 2017 הוא היה נשיא משותף של דיאלוג טרינון, פורום (אורכב 25.12.2019 בארכיון Wayback Machine) חברות אזרחיות רוסיות-צרפתיות.
אנטולי טורקונוב הוא אוריינטליסט רוסי מכובד, מומחה ליחסים בינלאומיים, מערכות תת-אזוריות באזור אסיה וצפון מזרח אסיה, היסטוריה מודרנית של קוריאה, היסטוריה דיפלומטית ויישומה. תחומי המחקר שלו הם גורמים היסטוריים ופוליטיים של קביעת מדיניות חוץ; סכסוכים בינלאומיים ומחקרים אזוריים.